הוֹג'יצָ'ה (ביפנית: ほうじ茶, "תה מטוגן") הוא סוג של תה ירוק, המיוצר ביפן. להכנתו משמשים בדרך-כלל עלי תה מהסוג הפשוט - באנצ'ה (לעיתים סנצ'ה או קוקיצ'ה), אשר מטוגן בכלי פורצלן בטמפרטורה של 200 מעלות צלזיוס. הטיגון גורם לתה להפוך לחום ומעניק לו ריח וטעם אופיינים. הודות לטיפול התרמי תכולת הקפאין בתה זה נמוכה וניתן לשתות אותו גם לפני השינה.
הדעה הרווחת היא שההוג'יצ'ה הומצא בשנות העשרים של המאה ה-20 על ידי סוחר מקיוטו, שלא ידע מה לעשות עם מלאי תה הבאנצ'ה שנשאר במחסן, והחליט לטגן אותו. ככלל, ביפן ההוג'יצ'ה אינו זוכה להערכה רבה ומשמש לעיתים רחוקות ביותר בטקס התה היפני. היום מיוצרים גלידה ובירה בטעם באנצ'ה.
להכנת הוג'יצ'ה מוסיפים לעלים מים רותחים ומחכים כ -20 שניות.
מדינות החברות באיחוד האפריקאי
סימני הבחן
ג'יר הולט
גייר הולטה
קלאודיו בראגה
קלאודיו בראגה (בפורטוגזית: Cláudio José Ferreira Braga; נולד ב-23 בנובמבר 1974) הוא מאמן כדורגל המשמש כמנהל המקצועי של אקדמיית הנוער של מועדון מכבי תל אביב.
קריירת אימון.
בראגה, החל את קריירת האימון בשנת 1998 כאשר מונה למאמן קבוצת הנוער של אקסלסיור רוטרדם.
בשנת 2001, מונה לתפקיד מאמן הנוער בקבוצת ספרטה רוטרדם.
בשנת 2004, מונה לתפקיד מאמן הנוער בקבוצת פיינורד.
בשנת 2006, חזר לאמן את קבוצת הנוער של ספרטה רוטרדם.
בעונת 2009/2010, מונה לתפקיד עוזר המאמן בקבוצת ויטוריה סטובל מליגת העל הפורטוגזית.
בשנת 2010, מונה לתפקיד מאמן הנוער בקבוצת פ.ס.וו. איינדהובן.
בשנת 2014, מונה למאמן הראשי של קבוצת סנטה קלרה ששיחקה בליגה הספרדית השנייה, אך פוטר בסוף חודש אוקטובר באותה השנה.
בחודש פברואר 2015, מונה למאמנה הראשי של קבוצת חרבנזנדה.
בעונת 2016/2017, מונה למאמנה הראשי של קבוצת ניווקרק.
בשנת 2017, מונה למנהל המקצועי של אקדמיית הנוער בקבוצת פורטונה סיטארד, אך לאחר התפטרותו של מאמן הקבוצה, סאנדיי אוליסה, מונה בראגה למאמן הראשי.
בעונת 2018/2019, מונה למאמן הראשי של קבוצת מאריטימו ששיחקה בליגת העל הפורטוגזית, אך פוטר בחודש נובמבר 2018.
בחודש דצמבר 2018, מונה למאמן הראשי של קבוצת דורדרכט, אך פוטר בחודש פברואר 2020.
בעונת 2020/2021, מונה למנהל הטכני של קבוצת אל ווהדה מאבו דאבי.
ביולי 2021 מונה למנהל המקצועי של אקדמיית הנוער של מועדון מכבי תל אביב.
טור האקון הולט
לודוויג פון לופץ
לודוויג פון לופץ (בגרמנית: Ludwig von Löfftz; 21 ביוני 1845, דרמשטדט - 3 בדצמבר 1910) היה אמן גרמני, שידוע בעיקר הודות עבודתו בהדרכת ציירים צעירים.
ביוגרפיה.
לודוויג פון לופץ נולד בדרמשטאדט ולמד ציור בנירנברג. בהמשך הוא למד באקדמיה לאמנויות יפות במינכן והיה מלמד שם. בשנת 1879 הוא מונה לפרופסור ובשנים 1891–1899 היה מנהל המוסד.
במהלך עבודתו באקדמיה הוא לימד ציירים רבים לרבות אנטון אז'בה, אומברטוס ארגירוס, גאורגיוס יאקובידיס, ארנסט אופלר, לוביס קורינת וויליאם ג'ייקוב באר.
פון לופץ לא צייר עבודות רבות, אך כולם זכו להצלחה. בשנת 1873 עבודתו הוצגה בתערוכה העולמית של וינה. ציורו משנת 1883 "פיאטה" זכה למדליית זהב בתערוכה בינלאומית במינכן ומוצגת כיום בפינקוטק החדש.
ברי האלסהוף
ג'ולי אגי
יוליה אגה
ינה פראגו
ינה פראגו (במקור פרנקפורטר עד 1906, בהונגרית: Faragó Jenő; פשט, 6 באפריל 1872 – בודפשט, 28 במרץ 1940) היה עיתונאי, סופר, מתרגם יהודי-הונגרי. שמו הספרותי הבדוי היה: Mirácó. אחיו גזה פראגו היה צייר וגרפיקאי. אחיינו שאנדור פראגו היה סופר ועיתונאי.
ביוגרפיה.
ינה פרנקפורטר נולד במשפחה יהודית בנם של שאנדור פרנקפורטר, סוחר, ושל טרז רוטברגר. הוא היה עיתונאי בסגד מ-1890 ובסובוטיצה מ-1891. משנת 1894 עבד בפשטי נפלו בבודפשט. בשנים 1900–1901 היה כתב העיתון "האזרח ההונגרי" (Magyar Polgár) בקולוז'וואר ובין 1901 לבין 1919 היה חבר מערכת ועוזר עורך של "עיתון הונגרי" (Magyar Hírlap). מ-1916 עד 1918 עבד כעורך כתב העת "התיאטרון והאופנה" (Színház és Divat). מ-1919 עד 1930, היה העורך האחראי של "עיתון השעה 8" (8 Órai Újság). הוא גם כתב מחזות ולבריות אופרטה.
אשתו הייתה אילונה יוז'ה קונשנר (1885–1969), איתה התחתן ב-8 בנובמבר 1906 בבודפשט.
טום ניואנס
טום נויינס
טום נאיינס
פאולין גרסיה ברי מאק
פאולין גרסיה ברי מאק (באנגלית: Pauline Gracia Beery Mack; 19 בדצמבר 1891–22 באוקטובר 1974) הייתה כימאית, תזונאית, ממציאה ומנהלת מכללה. מחקריה העיקריים התמקדו בסידן, צפיפות העצם ותזונה. בין היתר, חקרה עבור NASA ובחנה את הקשר שבין אי-כבידה לצפיפות העצם אצל בני אדם. ממצאי המחקר היו פורצי דרך והובילו לדיאטה מיוחדת, בה משתמשים עד היום למניעה וטיפול בהפרעות בצפיפות עצם. ב-1950 ברי קיבלה את מדליית גארוון מהאגודה האמריקנית לכימיה על מחקריה בסידן, תזונה וצפיפות העצם וב-1970 הייתה האישה הראשונה לקבל את פרס "Silver Snoopy Award" על מצוינות מקצועית ועל מחקריה עבור NASA. ברי הייתה גם הדיקנית של הקולג' לאחזקת בית ומדע בקולג' לנשים בטקסס למשך עשר שנים.
קורות חיים.
תחילת הקריירה ולימודים.
פאולין גרסיה ברי נולדה בנורבורן, מיזורי, לג'ון פרי ודורה וודפורד ברי. בשנת 1913 סיימה תואר ראשון בכימיה באוניברסיטת מיזורי ועבדה כיושבת הראש של אגף המדעים בשלושה בתי ספר תיכונים במיזורי. בשנת 1919 סיימה תואר שני בכימיה באוניברסיטת קולומביה ובו זמנית עבדה כמורה לכימיה בתוכנית כלכלת בית באוניברסיטת קולומביה. בזמן הוראתה באוניברסיטה ראתה שלתלמידי המדעים בשנה הראשונה יש חסך משמעותי בהשכלה, בעיקר בהבנתם של תהליכים כימיים וכיצד הם משפיעים על חייהם ולכן יצרה מגזין בשם "Chemistry Leaflet" ב-1927.
בשנת 1932 סיימה ברי את הדוקטורט שלה באוניברסיטת פנסילבניה. הוא התמקד בפיתוח שיטה למדידת החזקת סידן בעצמות של אורגניזמים חיים. בשנת 1941 מונתה דוקטור ברי לנהל את מכון "Ellen H. Richard" לאוכל, מקלט ובגדים באוניברסיטת פנסילבניה. המכון הרחיב את מחקריה של דוקטור ברי על יישום הכימיה על מזון, חומרי ניקוי וטקסטילים.
מלחמת העולם השנייה.
בתקופת מלחמת העולם השנייה התחברה דוקטור ברי עם הצבא האמריקאי בכדי לקדם את מחקריה על סידן ועצמות. המחקר שלה בנושא זה כלל מכשיר אשר תכננה בעצמה הקרוי”Radiographic Bone Densitometer” ונועד לנתח מינרלים בעצם על ידי שימוש בצילום רנטגן. זהו אחד מתוך שישה מכשירים שברי תכננה לביצוע מחקרים בצפיפות העצם.
ניהול הקולג' לנשים בטקסס.
בשנת 1952 מונתה דוקטור ברי לדיקנית של "הקולג' לאחזקת בית ומדע בקולג' לנשים" במדינת טקסס (כיום "האוניברסיטה לנשים" בטקסס. בתחילה הקולג' היה קטן והתמקד בעיקר באמנות, אך ברי הפכה אותו למכון מחקר נודע ומסובסד המצויד במעבדות למחקר. בשנת 1962, לאחר עשר שנים כדיקנית הקולג', התפטרה דוקטור ברי מעבודתה בכדי להתמקד במחקרים שערכה ומומנו בעיקר על ידי NASA.
חיים אישיים.
בדצמבר 1923 התחתנה פאולין ברי עם הבוטנאי והאמן הגרפי וורן בריאן מאק והביאה איתו לעולם שני ילדים (אוסקר ואנה מאק). ברי התאלמנה בשנת 1952. בשנת 1974 נפטרה פאולין גרסיה בדנטון טקסס בגיל 83 ונקברה באוניברסיטת פנסילבניה. היא הייתה ידועה בכך שלכל מקום שאליו הייתה מגיעה היא תמיד לבשה צעיף מפרוות חורפן ונעלי טניס לבנות.
עבודתה של דוקטור ברי בNASA.
מחקרה של דוקטור ברי עבור NASA היווה את שיא הקריירה שלה כחוקרת. במחקרה חקרה דוקטור ברי את השפעת חוסר הכבידה על צפיפות העצם. היא חקרה גברים בריאים ששכבו במיטה למשך זמן וכך מדדה את האפקט של אי פעילות על מסת העצם. דוקטור ברי מדדה את המחסור של זרחן וסידן בעצם כתוצאה מחוסר פעילות בעזרת מכשירי רנטגן שתכננה בעצמה כולל הRadiographic Bone “Densitometer ”. בנוסף, היא חקרה באופן אישי כמה מהאסטרונאוטים מתוכניות אפולו וג'מיני. בשל היותה אישה, דוקטור ברי לא הורשתה לעלות על ספינות חיל הים ששומשו כדי להחזיר את קפסולות החלל כאשר הם נחתו בים. במקום זאת טכנאי זכר ביצע את המשימות לאחר הטיסה ותצלום הרנטגן שביצע הושווה לתצלומי הרנטגן שנלקחו על ידי דוקטור ברי לפני הטיסה. בעקבות תוצאות המחקר דוקטור ברי פיתחה דיאטות מיוחדות בשביל האסטרונאוטים במשימת אפולו וג'מיני המקטינות את הדמינרליזציה (מחסור במינרלים בגוף) בעצם. היא ערכה מחקר דומה בפרימטים בשביל תוכנית ביוסאטליט במרכז המחקר של NASA בקליפורניה. המחקר של דוקטור ברי על צפיפות העצם אצל אסטרונאוטים נותר רלוונטי עד היום.
פרסים והוקרה.
בעקבות מחקרה פורץ הדרך של דוקטור ברי בסידן תזונה וצפיפות העצם שערכה במהלך מלחמת העולם השנייה, בשנת 1950 זכתה ברי במדליית גרוון-אולין מ"האגודה האמריקנית לכימיה" (the American Chemistry Society). בנוסף, דוקטור ברי הייתה האישה הראשונה לקבל את ה “Silver Snoopy Award” על מצוינות מקצועית בעקבות מחקריה פורצי הדרך בNASA. זהו פרס שמוענק לעובדי NASA על הישגים יוצאים מהכלל.
מדינות החברות במועצת שיתוף הפעולה של מדינות המפרץ
בוב איגר
סנדרו טונאלי
סנדרו טונאלי הוא כדורגלן איטלקי, המשחק כקשר במועדון מילאן מהסרייה א', ובנבחרת איטליה.
קריירת מועדונים.
ברשה.
סרייה ב'.